La câteva zile după ce tatăl său a fost internat și operat de mai multe ori, Florin Piersic Jr. a postat pe Facebook o imagine și un mesaj. Sunt pentru mama sa, Tatiana Yekel, care s-a stins din viață acum câțiva ani.
”O actriță de la care am învățat atâtea lucruri. O actriță a cărei unică fericire, în ultimii ei ani de viață, era să mă vadă pe scenă”, scrie fiul marelui actor Florin Piersic, potrivit stiripesurse.ro.
Cu tatăl său, o relație nu tocmai bună
„Nu e o poză simpatică, nu e o poză de postat.
E doar un instantaneu dintr-o piesă de teatru, surprins acum vreo 40 de ani. Dar are dramatism, are tristețe, are gând.
Și e doar un umil fragment din moștenirea lăsată de o actriță care, întâmplător, mi-a fost mamă.
O actriță de la care am învățat atâtea lucruri. O actriță a cărei unică fericire, în ultimii ei ani de viață, era să mă vadă pe scenă. (Ironic, deja există câteva spectacole pe care nu a mai apucat să le vadă.)
Șapte ani fără această actriță/mamă sunt un timp îndeajuns de lung încât rănile să se poată transforma în cicatrici.
Cel mai mult îmi lipsesc lacrimile ei de fericire, la sfârșitul unui spectacol jucat de mine. (Confirmarea. Faptul că emoția ei genuină, combinată cu bucuria de a-și vedea fiul într-o seară de teatru reușită, mă motivau să merg înainte.)